ADATKEZELÉSI TÁJÉKOZTATÓ

**AZ UNIVERSITAS MISKOLCINENSIS ALAPÍTVÁNY ÁLTALÁNOS ADATKEZELÉSI TÁJÉKOZTATÓJA**

Az Universitas Miskolcinensis Alapítvány (a továbbiakban: Alapítvány) a tevékenysége során birtokába jutott, vagy általa rögzített személyes adatokat az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelet (a továbbiakban: GDPR) és az információs önrendelkezési jogról és az információszabadságról szóló 2011. évi CXII. törvény (a továbbiakban Infotv.) rendelkezéseinek megfelelően az alábbiak szerint kezeli:

### **Adatkezelő**

**Universitas Miskolcinensis Alapítvány**

Székhely: 3515 Miskolc-Egyetemváros

Telefon: (36) 46 565-111, mellék: 13-12 (Titkárság)

E-mail cím: [titkarsag@umalapitvany.hu](mailto:titkarsag@umalapitvany.hu)

### **Adatvédelmi tisztviselő neve és elérhetősége**

Az Alapítvány adatvédelmi tisztviselője: Ráczi Zsófia

Telefon: (36) 46 565-111, mellék: 13-12

E-mail: [raczizsofia@umalapitvany.hu](mailto:raczizsofia@umalapitvany.hu)

### **A tájékoztató célja, hatálya**

A jelen tájékoztató célja, hogy rögzítse az Alapítvány által a személyes adatok kezelése során alkalmazott adatvédelmi és -kezelési elveket, illetve adatvédelmi és -kezelési politikát, továbbá tájékoztatást adjon az Alapítvány által végzett adatkezelésekről, az adatkezeléssel összefüggő jogokról, valamint a jogorvoslati lehetőségekről.

Személyes adat a GDPR 4. cikke értelmében minden *„azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható”*, és adatkezelésnek minősül *„a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés”*.

Az Alapítvány, mint adatkezelő, a jelen tájékoztató nyilvánosságra hozatalával tájékoztatja az érintetteket a személyes adatok kezelésével kapcsolatos információkról.

### **Az Alapítvány adatkezelési alapelvei**

Az Alapítvány, mint adatkezelő, a GDPR 5. cikk, valamint az Infotv. 4. § által lefektetett alapelveket tekinti irányadónak, és alkalmazza minden személyes adatokat kezelésével járó tevékenysége során. Így a hivatkozott jogszabályhelyeknek megfelelően az Alapítvány a személyes adatok kezelése során:

* ügyel a jogszerűség, tisztességes eljárás és átláthatóság követelményeinek megtartására;
* csak olyan személyes adatot kezel, amely az adatkezelés egyértelműen meghatározott és jogszerű céljának megvalósulásához elengedhetetlen, e cél elérésére alkalmas, valamint ezen adatokat kizárólag a cél eléréséhez szükséges mértékben és ideig kezeli;
* törekszik a személyes adatok pontosságának, teljességének és naprakészségének biztosítására, és minden ésszerű intézkedést megtesz az adatkezelés céljának szempontjából pontatlan adatok haladéktalan törlése vagy helyesbítése érdekében;
* az adatokat olyan módon tárolja, amely az érintettek azonosítását csak a cél eléréshez szükséges mértékben és ideig teszi lehetővé;
* műszaki és szervezési intézkedésekkel biztosítja a személyes adatok megfelelő biztonságát.

### **Az Alapítvány által kezelt személyes adatok**

Az Alapítvánnyal munkaviszonyban, vagy munkavégzésre irányuló megbízási jogviszonyban állók, a Kuratórium és a Felügyelőbizottság tagjainak, valamint az Alapítvány által fenntartott intézmény (Miskolci Egyetem) egyes munkavállalóinak az Alapítvány által kezelt személyes adatait, ezen adatkezelések célját, jogalapját, a kezelt adatok forrását és tárolásának időtartamát, valamint az adatok címzettjeinek megjelölését a közlés céljának meghatározásával az **1.sz. függelék** tartalmazza.

Az Alapítvány szerződéses partnerei Alapítvány által kezelt személyes adatait, ezen adatkezelések célját, jogalapját, a kezelt adatok forrását és tárolásának időtartamát, valamint az adatok címzettjeinek megjelölését a közlés céljának meghatározásával az **2.sz. függelék** tartalmazza.

Az Alapítvány által kiírt pályázatok során kezelt személyes adatokat, ezen adatkezelések célját, jogalapját, a kezelt adatok forrását és tárolásának időtartamát, valamint az adatok címzettjeinek megjelölését a közlés céljának meghatározásával az **3.sz. függelék** tartalmazza.

Amennyiben bármely függelékben a jogalap megjelölése jogos érdek, az adott függelékben található a jogos érdek bemutatása.

A függelékekben foglalt személyes adatok kezelésének jogalapja főszabály szerint az érintett hozzájárulása. Amennyiben a függelékekben foglalt személyes adatok megadása jogszabályon vagy szerződéses kötelezettségen alapul vagy szerződés kötésének előfeltétele, az érintett köteles a függelékben jelölt személyes adatokat megadni, amelynek elmulasztása az alábbi jogkövetkezményekkel járhat:

* adatkérés jogi kötelezettség teljesítése céljából: a jogi kötelezettség teljesítésének lehetetlenné válása;
* adatkérés szerződéskötés céljából: szerződéskötés elmaradása;
* adatkérés szolgáltatás igénybevétele céljából: szolgáltatás nyújtásának megtagadása;
* adatkérés biztonsági célból: belépés korlátozása, kizárása.

### **A személyes adatok címzettjei**

A GDPR 4. cikke alapján a személyes adatok címzettjének minősül *„az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;”.*

Az Alapítvány a jelen tájékoztató 5. pontjában említett adatkezelések kapcsán adatfeldolgozóként veszi igénybe a könyvelési, számfejtési és kifizetői feladatok ellátásához, valamint az ezen feladatokhoz kapcsolódó jogszabályon alapuló adatszolgáltatási kötelezettségek teljesítéséhez az EXPERT-AUDIT Számviteli és Gazdálkodástanácsadói Kft. (Cím: 3530 Miskolc, Hadirokkantak útja 58.) szolgáltatásait.

Az 5. pontban ismertetett adatkezelések címzettjeire vonatkozóan a jelen adatkezelési tájékoztató függelékeiben talál bővebb információt.

### **Adatbiztonság**

Az Alapítvány az érintett által megadott személyes adatokat székhelyén, az elektronikus formában nyilvántartott személyes adatokat pedig saját tárhelyén tárolja. Az adatkezelés bármilyen kiszervezése esetén megbizonyosodik arról, hogy az igénybe vett szolgáltató biztosítja az adatkezelés során az adatbiztonság megfelelő garanciáit. Az Alapítvány megfelelő intézkedésekkel, például irattartó szekrények kulcsra zárásával vagy elektronikus tárhelyek kizárólag jelszóval vagy az informatikai admin által a jogosultság előzetes megadásával hozzáférhetővé tételével, gondoskodik arról, hogy a személyes adatokat védje – többek között – a jogosulatlan hozzáféréstől vagy megváltoztatástól.

### **Az érintett adatkezeléssel kapcsolatos jogai**

#### **Hozzáféréshez való jog:**

Az érintett jogosult arra, hogy a jelen tájékoztatóban megadott elérhetőségeken keresztül az Alapítványtól tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy az Alapítvány:

* milyen személyes adatait; milyen jogalapon; milyen adatkezelési célból, illetve mennyi ideig kezeli;
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait; milyen forrásból származnak a személyes adatai;
* alkalmaz-e automatizált döntéshozatalt, és ha igen, jogosult megismerni annak logikáját, ideértve a profilalkotást is.

Az Alapítvány az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően a GDPR 12. cikk (5) bekezdésével összhangban, ha az érintett kérelme egyértelműen megalapozatlan, vagy – különösen ismétlődő jellege miatt – túlzó, adminisztratív költségeken alapuló, ésszerű mértékű díjat számíthat fel, vagy megtagadhatja a kérelem alapján történő intézkedést.

Az adatbiztonsági követelmények teljesülése és az érintett jogainak védelme érdekében az Alapítvány köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

#### **Helyesbítéshez való jog:**

Az érintett személy a jelen tájékoztatóban megadott elérhetőségeken keresztül írásban kérheti, hogy az Alapítvány módosítsa vagy pontosítsa valamely személyes adatát, amennyiben hitelt érdemlően igazolni tudja a helyesbített adat pontosságát. Ha a kérelmet elektronikus úton küldi meg az Alapítványhoz, akkor az Alapítvány is elektronikus úton küldi meg válaszlevelét. is. Ha más úton kéri megküldeni a választ, kérjük, jelezze ezt a kérelemben.

#### **Adatkezelés korlátozásához (zároláshoz) való jog:**

Az érintett személy a jelen tájékoztatóban megadott elérhetőségeken keresztül kérheti, hogy a személyes adatai kezelését az Alapítvány korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben:

* vitatja a személyes adatai pontosságát (ebben az esetben az Alapítvány arra az időtartamra korlátozza az adatkezelést, amíg ellenőrzi a személyes adatok pontosságát);
* az adatkezelést jogellenesnek véli, azonban az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

#### **Tiltakozáshoz való jog:**

A GDPR 6. cikk (1) bek. e) vagy f) pontjában meghatározott célból történő adatkezelés esetén az érintett a jelen tájékoztatóban megadott elérhetőségeken keresztül tiltakozhat az adatkezelés ellen, ha álláspontja szerint az Alapítvány a személyes adatát az adott eljárásra vonatkozó adatkezelési tájékoztatóban megjelölt céllal összefüggésben nem megfelelően kezelné. Ebben az esetben az Alapítványnak kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

#### **Törléshez való jog („elfeledtetéshez való jog”):**

Az érintett a jelen tájékoztatóban megadott elérhetőségeken keresztül írásban kérheti az Alapítványtól személyes adatai törlését. Az Alapítvány a törlési kérelmet csak abban az esetben utasítja el, ha jogszabály kötelezi a személyes adatok további tárolására.

#### **Hozzájárulás visszavonásához való jog:**

Az érintett a jelen tájékoztatóban megadott elérhetőségeken keresztül írásban, az adatkezelés időtartama alatt bármikor visszavonhatja az adatkezeléshez való hozzájárulását. A hozzájárulás visszavonása esetén az Alapítvány visszavonás előtti adatkezelése továbbra is jogszerű marad.

### **Az érintettek jogai érvényesülésének biztosítása**

Az Alapítvány, a GDPR 12. cikk (3) bekezdésével összhangban, az érintett jogai gyakorlására irányuló kérelmét indokolatlan késedelem nélkül, de legfeljebb az annak beérkezésétől számított egy hónapon belül teljesíti. Szükség esetén, figyelembe véve a kérelem bonyolultságát és a beérkezett kérelmek számát, ez a határidőt további két hónappal meghosszabbítható. A határidő meghosszabbításáról az Alapítvány a késedelem okainak megjelölésével a kérelem kézhezvételétől számított egy hónapon belül tájékoztatja az érintettet.

Ha az érintett elektronikus úton nyújtotta be a kérelmet, a választ lehetőség szerint szintén elektronikus úton kell megadni, kivéve, ha az érintett azt – a kérelmében kifejezetten megjelölt – más formában kéri.

### **Jogorvoslathoz való jog**

Ha az érintett úgy ítéli meg, hogy az Alapítvány a személyes adatainak kezelése során megsértette a hatályos adatvédelmi jogszabályokat, akkor

- panaszt nyújthat be a Nemzeti Adatvédelmi és Információszabadság Hatósághoz (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. E-mail: ugyfelszolgalat@naih.hu, honlap: www.naih.hu), vagy

- lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve az Alapítvány székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. Az Alapítvány székhelye szerint a perre a Miskolci Törvényszék rendelkezik illetékességgel.

|  |  |  |  |  |  |  |
| --- | --- | --- | --- | --- | --- | --- |
| **Adatkezelés célja** | **Kezelt adatok** | **Adatkezelés időtartama** | **Adatkezelés jogalapja** | **Adatok forrása** | **Címzett** | **Közlés célja (amennyiben van címzett)** |
| Munkaszerződés, illetve megbízási szerződés megkötése, módosítása, megszüntetése, nyilvántartása érdekében az adatok gyűjtése, rögzítése, felhasználása, tárolása, törlése. | Név, Születési név, Születési hely, Születési idő, Anyja neve, Lakcím (állandó, ideiglenes), Adóazonosító jel, Társadalombiztosítási azonosító jel, Munkaviszony/Megbízási jogviszony kezdete/vége, Foglalkoztató szervezet, Munkakör/Elvégzendő feladat, Munkabér/Megbízási díj, Bérpótlékok, E-mail cím, Telefonszám, Végzettségre, képzettségre vonatkozó adatok, erkölcsi bizonyítvány, személyazonosító okmány adatai, lakcímkártya adatai, önéletrajz, büntetlen előélet nyilatkozat | Munkaviszony, megbízási jogviszony megszűnéséig | Szerződés teljesítése (GDPR 6. cikk (1) bek. b) ) | Közvetlenül az érintett,  Más adatkezelő | - | - |
| Munkaköri leírás és az Mt. 46.§ szerinti tájékoztató elkészítése, módosítása, nyilvántartása érdekében az adatok gyűjtése, rögzítése, felhasználása, tárolása, törlése. | Név, munkakör, iskolai végzettség, szakképzettség, szakmai gyakorlat, nyelvtudás, szakmai kompetenciák | Munkaviszony megszűnéséig | Jogi kötelezettség (GDPR 6. cikk (1) bek. c) ) | Közvetlenül az érintett,  Más adatkezelő | - | - |
| Munkaszerződés, megbízási szerződés teljesítéséhez jogszabály alapján szükséges, illetve a Kuratórium és a Felügyelőbizottság tagjaitól származó egyéb bejelentések, nyilatkozatok kezelése, nyilvántartása | Név, Születési név, Születési hely, Születési idő, Anyja neve, Lakcím, Levelezési cím, Adóazonosító jel, Személyazonosító okmány adatai, Munkaviszony/Megbízási jogviszony/Egyéb jogviszony kezdete/vége, Foglalkoztató szervezet, Munkakör, Gépjármű adatok, E-mail cím, Telefonszám | Munkaviszony, Megbízási jogviszony, illetve a kuratóriumi vagy felügyelőbizottsági tagság megszűnéséig | Jogi kötelezettség (GDPR 6. cikk (1) bek. c) ) | Közvetlenül az érintett,  Más adatkezelő | - | - |
| Foglalkozás-egészségügyi alkalmassági ellenőrzés nyilvántartása érdekében az adatok gyűjtése, rögzítése, felhasználása, tárolása, törlése. | Név, Születési hely, Születési idő, Lakcím, Társadalombiztosítási azonosító jel, Foglalkoztató szervezet, Munkakör, Foglalkozás-egészségügyi alkalmassági adatok, Munkaköri alkalmasság eredménye | Munkaviszony megszűnéséig | Jogi kötelezettség | Közvetlenül az érintett | - | - |
| Munkabér, megbízási díj, tiszteletdíj és egyéb járandóság elszámolás keretében az érintett adatainak rögzítése, felhasználása, tárolása, továbbítása, törlése. | Név, Születési név, Születési hely, Születési idő, Anyja neve, Állampolgárság, Adóügyi illetőség, Lakcím, Levelezési cím, Jogosítvány száma és érvényességi ideje, Adóazonosító jel, Társadalombiztosítási azonosító jel, Munkaviszony/Megbízási jogviszony kezdete, Foglalkoztató szervezet, Munkakör, FEOR szám, Munkabér, Adókedvezményre való jogosultság, Letiltás/Tartásdíjfizetési kötelezettség, E-mail cím, Telefonszám, Társadalombiztosítási adatok, Bankszámlaszám, Végzettségre, képzettségre vonatkozó adatok | Munkaviszony, Megbízási jogviszony, illetve a kuratóriumi vagy felügyelőbizottsági tagság megszűnéséig; A TB járulék levonásával összefüggésben az érintett nyugdíjjogosultságát követő öt év | Szerződés teljesítése illetve jogi kötelezettség | Közvetlenül az érintett | EXPERT-AUDIT Kft. | Számfejtési és kifizetési feladatok ellátása |
| Munkaidőnyilvántartás (ezzel összefüggésben a keresőképtelenség nyilvántartása), szabadságnyilvántartás érdekében az adatok gyűjtése, rögzítése, felhasználása, tárolása, törlése. | Név, Születési idő, Lakcím, Adóazonosító jel, Foglalkoztató szervezet, Munkakör, Munkabér, Gyermekek adatai, Társadalombiztosítási adatok | Munkaviszony megszűnéséig | Szerződés teljesítése illetve jogi kötelezettség | Közvetlenül az érintett | EXPERT-AUDIT Kft. | Számfejtési és kifizetési feladatok ellátása |
| NAV bejelentés, TB bejelentés, adatszolgáltatás, Statisztikai adatszolgáltatások, Munkaviszonyra, megbízási jogviszonyra, illetve a Kuratórium és Felügyelőbizottság tagjaira vonatkozó egyéb hatósági adatszolgáltatások érdekében az adatok rögzítése, tárolása, felhasználása, továbbítása, törlése. | Név, Születési hely, Születési idő, Anyja neve, Adóazonosító jel, Társadalombiztosítási azonosító jel, Állampolgárság, Munkaviszony/Biztosítási jogviszony kezdete/vége,  Foglalkoztató szervezet, Munkakör, FEOR szám, Munkabér, Gyermekek adatai (név, születési idő, TAJ szám, fogyatékosság), Társadalombiztosítási adatok, Végzettségre, képzettségre vonatkozó adatok | Adóév végét követő (főszabály szerint 5 év) elévülési időig; A TB járulék levonásával összefüggésben az érintett nyugdíjjogosultságát követő öt év | Jogi kötelezettség | Közvetlenül az érintett | EXPERT-AUDIT Kft.; Jogszabály által feljogosított szerv | Jogszabályban előírt adatszolgáltatási kötelezettség teljesítése |
| Gyermek utáni pótszabadság megállapítása, gyermek születésekor járó pótszabadság megállapítása, családi adókedvezményre való jogosultság, gyermekápolási táppénz nyilvántartása, gyermek születésével összefüggő juttatások megállapítása és bejelentések tétele érdekében az adatok rögzítése, tárolása, felhasználása, továbbítása, törlése. | Név, Születési hely, Születési idő, Anyja neve, Lakcím, Adóazonosító jel, Társadalombiztosítási azonosító jel, Munkaviszony kezdete, Foglalkoztató szervezet, Munkakör, Munkabér, Munkahelyi e-mail cím, Munkahelyi telefonszám, Gyermekek adatai (születési hely, születési idő, anyja neve, lakcím, adóazonosító jel, TAJ szám), Társadalombiztosítási adatok, Várandósság tényének orvos általi igazolása | Dokumentum keletkezését követő (főszabály szerint 8 év) elévülési időig | Jogi kötelezettség | Közvetlenül az érintett | EXPERT-AUDIT Kft.; Jogszabály által feljogosított szerv | Jogszabályban előírt kötelezettség teljesítése |
| Személyi jellegű ráfordítások tervezése, elhatárolása, terv-tény eltérés elemzése. Adatok rögzítése, felhasználása. | Név, Születési hely, Születési idő, Munkaviszony kezdete, Elismert iparági jogviszony kezdete, Foglalkoztató szervezet, Munkakör, HAY szint, Munkabér, Gyermekek adatai (születési hely, születési idő, anyja neve, lakcím, adóazonosító jel, TAJ szám), Távollét adatok, Végzettségre, képzettségre vonatkozó adatok | Adóév vége + 5 év | Jogos érdek | Közvetlenül az érintett | - | - |
| Informatikai és információs szolgáltatások igénylésével, módosításával, megszüntetésével kapcsolatos ügyintézés, nyilvántartás, számlakezelés. Mindezek érdekében az adatok rögzítése, tárolása, felhasználása, törlése. | Név, Születési dátum, Születési hely, Anyja neve, Lakcím, Telefonszám, E-mail cím, Állampolgárság, Cége neve, Székhely/telephely/iroda, Beosztás, Informatikai azonosító, Felhasználó-név, Jogosultsági szerepkör | Munkaviszony, Megbízási jogviszony, illetve a kuratóriumi vagy felügyelőbizottsági tagság megszűnéséig | Jogos érdek | Közvetlenül az érintett | Microsoft | Informatikai szolgáltatás (Microsoft Office 365 fiók) hozzáféréseinek beállítása |
| Kötelező munka- és tűzvédelmi oktatások megtartása, nyilvántartása. Az adatok tárolása, felhasználása, törlése. | Név, Beosztás/Munkakör, Foglalkoztató szervezet | Irat keletkezése + 5 év | Jogi kötelezettség | Közvetlenül az érintett | - | - |
| A Költségtérítési Szabályzatban előírt nyomtatványok használata során a személyes adatokat tartalmazó nyomtatványok tárolása, felhasználása, törlése. | Név, beosztás, lakcím, igazolvány szám, útlevél szám aláírás | Irat keletkezése + 5 év | Jogos érdek | Közvetlenül az érintett | EXPERT-AUDIT Kft. | Munkavállalót megillető költségtérítés kifizetése |
| Iratkezelésre irányadó szabályok végrehajtása körében az Alapítványnál keletkezett vagy Alapítványhoz beérkező és személyes adatot tartalmazó iratok iktatása, ügyintézése és őrzése során a beküldő/címzett nevének iktatórendszerben történő rögzítése, az iratok ügyintézésével kapcsolatban betekintés. | Név, beosztás | Az irat tárgya szerinti iratkezelési megőrzési idő | Jogos érdek | Közvetlenül az érintett | - | - |
| Cégbírósággal kapcsolatos kötelezettségek végrehajtására vonatkozó és egyéb hivatalos ügyintézés körében, aláírási címpéldányok, aláírásminták stb. tárolása, felhasználása és törlése. Ennek érdekében az adatok rögzítése, tárolása, felhasználása, törlése. | Név, Születési név, Anyja neve, Egyéni adószám, Lakcím, Lakcímkártya száma, Munkakör / beosztás, Munkáltató neve, Személyazonosító igazolvány száma, Születési idő, Születési hely | Munkaviszony, Megbízási jogviszony, illetve a kuratóriumi vagy felügyelőbizottsági tagság megszűnéséig / Az irat tárgya szerinti iratkezelési megőrzési idő | Jogi kötelezettség | Közvetlenül az érintett | Jogszabályban feljogosított szerv; ügyvédi iroda | Cégnyilvántar-tásba történő bejegyzés, jogi kötelezettség teljesítése |
| Azonosítást előíró jogszabályoknak való megfelelés érdekében (pl. közérdekű adatigénylés, Cégkapu stb.) a jogszabályban előírt azonosításhoz kapcsolódó személyes adatkezelés céljából az adatok rögzítése, tárolása, felhasználása, továbbítása, törlése. | Név, Születési dátum, Születési hely, Anyja neve, Személy-azonosító igazolvány száma, TAJ szám, Lakcím, Lakcímkártya száma, Adóazonosító jel, Cég neve, Cég címe, Munkakör, Beosztás | Az irat tárgya szerinti iratkezelési megőrzési idő | Jogi kötelezettség | Közvetlenül az érintett | Jogszabályban feljogosított szerv vagy személy | Jogi kötelezettség teljesítése |

|  |  |  |  |  |  |  |
| --- | --- | --- | --- | --- | --- | --- |
| **Adatkezelés célja** | **Kezelt adatok** | **Adatkezelés időtartama** | **Adatkezelés jogalapja** | **Adatok forrása** | **Címzett** | **Közlés célja (amennyiben van címzett)** |
| A szerződéseknek a jogszabályi elvárásokkal összhangban történő előkészítése érdekében a szerződéskezelésre vonatkozóan meghatározott dokumentumokkal és elektronikus rendszerekkel összefüggő személyes adatok kezelése, a szerződésben szereplő kapcsolattartók és képviselők vonatkozásában. Az adatok elektronikus adatbázisban (iktató rendszerben) történő rögzítése, tárolása, felhasználása, törlése. | Név, beosztás, elérhetőség. Születési hely, Születési idő, Anyja neve, Lakcím, Adószám/Adóazonosító jel, Vállalkozói igazolvány száma/Személyi igazolvány száma, Bankszámlaszám, Gyermekre vonatkozó nincs, E-mail cím, Telefonszám, Aláírás | A szerződés tárgya szerinti iratkezelés megőrzési idő | Jogos érdek | Közvetlenül az érintett; a szerződő fél, mint adatkezelő | A szerződő fél | Szerződés teljesítésével összefüggésben adatszolgáltatás |
| Számlakezelés érdekében az adatok rögzítése, tárolása, felhasználása, törlése | Név, Beosztás, Munkahely, Telefonszám, E-mail | Dokumentum keletkezését követő elévülési időig | Jogi kötelezettség; jogos érdek | Más adatkezelő, a szerződő fél, mint adatkezelő | EXPERT-AUDIT Kft;  Jogszabályban feljogosított szerv | Számlák tárolása és kiegyenlítése;  Jogszabályban előírt adatszolgáltatás |
| Szerződések teljesítése során keletkező belső dokumentumok nyilvántartása (jegyzőkönyvek, műszaki dokumentumok, hatósági engedélyezési dokumentumok, stb.) Rögzítés, tárolás, felhasználás, törlés. | Név, beosztás, munkahely, elérhetőség, aláírás | A szerződés tárgya szerinti iratkezelési megőrzési idő. | Jogos érdek | Más adatkezelő, a szerződő fél, mint adatkezelő | A szerződő fél | Szerződés teljesítésével összefüggésben adatszolgáltatás |

|  |  |  |  |  |  |  |
| --- | --- | --- | --- | --- | --- | --- |
| **Adatkezelés célja** | **Kezelt adatok** | **Adatkezelés időtartama** | **Adatkezelés jogalapja** | **Adatok forrása** | **Címzett** | **Közlés célja (amennyiben van címzett)** |
| Az Alapítvány által feladataival összhangban kiírt pályázatok, illetve létrehozott ösztöndíj programok esetében a pályázatok elbírálása, ösztöndíjak odaítélése. | Név, Születési hely és idő, Neptun kód, Telefonszám, Magán e-mail cím, Aláírás | A pályázat, program lezárását követő 5 évig | Érintett hozzájárulása | Közvetlenül az érintett | - | - |
| Az Alapítvány által kiírt pályázatok díjazásának, illetve a létrehozott ösztöndíjaknak számfejtése, kifizetése. | Név, Születési név, Anyja neve, Lakcím, Telefonszám, Adóazonosító jel, TAJ szám, Állampolgárság | A pályázat, program lezárását követő 5 évig | Jogi kötelezettség | Közvetlenül az érintett | EXPERT-AUDIT Kft. | Számfejtési és kifizetési feladatok ellátása |